Spessart

Da Spessart is a Region bzw. Mittlgebirge im Nordwestn vo Bayern und im Ostn vo Hessen. Da hechste Punkt is da Geiersberg mit 585 m iban Meeresspiagl.

Da Nama is a Obleitung vo Specht und Hardt „Bergwoid“, moant oisdann „Spechtswoid“Konrad Kunze: dtv-Atlas Namenkunde. Deutscher Taschenbuchverlag. München, 1998. S. 101. ISBN 3-423-03234-0.

 Sengswirdigkeitn 

 Schloss Mespelbrunn, a romantisches Wossaschloss. Teiweis bewohnt, teiweis ois Museum eingricht.
 Grube Wilhelmine, a ehemoligs Kupfabergwerk, ko in Sommerkahl ogschaut wern.
 Spessartmuseum,  im Schloss vo Loa, iba d Gschicht vom Spessart und Eazeignisse ausm Spessart, wia Glos, Spiagl usw.
 Glasmuseum, z Wertheim, iba de friaare, wichtige Glosproduktion im Spessart
 Naturkundliches Museum, im Schönborna Hof z Aschaffenburg, iba de Mineralogie und Geologie vom Spessart
 Biebergrundmuseum z Biebergemünd zoagt regionale Trachtn und bschäftigt si mit da Spessartboh, mitm Bergbau und da Land- und Forstwirtschofd im Spessart

 Spessartbund 

Da Spessartbund e.V. hod 18.000 Mitglieda und sein Haptsitz z Aschaffenburg. In Spessartbund gibts seit 1913. Da Vorgänga is da Freigerichter Bund, dea wo scho 1876 grindt worn is.

De Afgobm vom Spessartbund san heit:

 Naturschutz und Landschaftspfleg
 Ferdarung vom Wandern 
 Ferdarung, Pflege und Dahoidung vo Kultur-Wertn
 Jugendorbat
 Olog und Betreiung vo Wandarwegn, Hittn, Wandakortn

 Beleg 

 Im Netz 

 Naturpark Spessart
 Spessartbund
 Das Archäologische Spessart-Projekt e. V. (ASP)
 Spessartit.de – Geologie und Mineralogie


Kategorie:Mittelgebirge
Kategorie:Region in Bayern
Kategorie:Waldgebiet in Hessen
Kategorie:Waldgebiet in Bayern
Kategorie:Region in Hessen
Kategorie:Aschaffenburg